proxectonos/corpus_dominio_legal_administrativo_tmp huggingface dataset:
EXTRACTO da Orde do 29 de xuño de 2021 pola que se establecen as bases que rexen os premios do programa Xuventude Crea e se convocan para o ano 2021 (código de procedemento BS310Q).
Consellería de Política Social — III. Outras disposicións — 09/07/2021

BDNS (Identif.): 573438.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas destinatarias
Serán destinatarias da convocatoria as persoas galegas ou residentes en Galicia, non profesionais, con idades comprendidas entre os 16 e os 30 anos de idade cumpridos no ano 2021, agás o establecido no capítulo II para cada especialidade.
Enténdese por profesional aquela persoa que mantén unha relación contractual permanente ou ocasional con algunha empresa vinculada á especialidade concreta na cal solicita participar levando a cabo traballos directamente relacionados con ela, ou que está dada de alta como autónoma nunha actividade que teña unha relación directa coa citada especialidade.
Salvo no caso das especialidades de teatro, música, graffiti, creación de videoxogos, cociña e danza moderna, a participación será sempre a título individual.
Non poderán participar nunha especialidade aquelas persoas que gañasen o primeiro premio desa mesma especialidade na edición do ano anterior.
Segundo.
Obxecto
O obxecto é establecer as bases que rexen a concesión dos premios do programa Xuventude Crea e convocalos para o ano 2021.
Terceiro.
Bases reguladoras
Orde do 29 de xuño de 2021 pola que se establecen as bases que rexen os premios do programa Xuventude Crea e se procede á súa convocatoria para o ano 2021 (código de procedemento BS310Q).
Cuarto.
Importe
Destínase un crédito de 93.100 euros con cargo á aplicación orzamentaria 13.06.313A.480.10.
Quinto.
Prazo de presentación de solicitudes
O prazo de presentación de solicitudes será de trinta (30) días hábiles, contados desde o día seguinte ao da publicación desta orde no
Diario Oficial de Galicia
.
Sexto.
Outros datos
Modalidades dos premios do programa Xuventude Crea:
a) Artes plásticas.
b) Banda deseñada.
c) Cociña.
d) Creación de videoxogos.
e) Danza moderna.
f) Deseño de xoias.
g) Fotografía.
h) Graffiti.
i) Moda.
j) Música.
k) Novela curta.
l) Poesía.
ll) Teatro.
m) Videocreación.
Premios por cada unha das especialidades:
Un primeiro premio de 3.000 €.
Un segundo premio de 1.500 €.
Un terceiro premio de 1.000 €.
Poderanse outorgar mencións de honra, que carecerán de dotación económica, nas diferentes especialidades a aquelas obras que, coa avaliación da comisión selección, acaden a suficiente calidade.
Santiago de Compostela, 29 de xuño de 2021
CORRECCIÓN DE ERROS. Resolución do 1 de xullo de 2021, da Dirección Xeral de Emprego, Traballo Autónomo e Economía Social, pola que se procede á publicación da reasignación dos créditos orzamentarios recollidos na Orde do 17 de febreiro de 2021 pola que se establecen as bases reguladoras do II Plan de rescate das persoas traballadoras autónomas e das microempresas afectadas pola COVID-19, mediante o Programa I de persoas traballadoras autónomas (TR500A), susceptible de ser financiado parcialmente polo Fondo Social Europeo (FSE), e o Programa II de microempresas (TR500B), e se procede á súa convocatoria para o ano 2021.
Consellería de Emprego e Igualdade — III. Outras disposicións — 09/07/2021

Advertidos erros na citada resolución, publicada no
Diario Oficial de Galicia
número 125, do 2 de xullo de 2021, procede efectuar a seguinte corrección:
Na páxina 33813, no cadro das modificacións orzamentarias, hai un erro na aplicación orzamentaria e onde di: «11.04.324C.470.8», debe dicir: «11.04.322C.470.8».
DECRETO 102/2021, do 8 de xullo, polo que se concede a Medalla de Galicia na súa categoría de ouro.
Vicepresidencia primeira e Consellería de Presidencia, Xustiza e Turismo — III. Outras disposicións — 09/07/2021

O artigo 4 do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 215/2003, do 3 de abril, establece as medallas que, anualmente, se poderán outorgar nas súas distintas categorías.
Tendo en conta o previsto no artigo antes indicado, o Goberno galego ten a vontade de outorgarlle a súa máis alta distinción a quen se indica a seguir.
Polo tanto, por proposta do vicepresidente primeiro e conselleiro de Presidencia, Xustiza e Turismo e logo do acordo do Consello da Xunta de Galicia na súa reunión do día oito de xullo de dous mil vinte e un,
Conceder a Medalla de Ouro de Galicia:
– Ás persoas implicadas no dispositivo galego de vacinación fronte á COVID-19.
Santiago de Compostela, oito de xullo de dous mil vinte e un
RESOLUCIÓN do 26 de agosto de 2021 pola que se dá publicidade das axudas concedidas ao abeiro da Orde do 27 de xaneiro de 2021 pola que se establecen as bases reguladoras para a concesión de subvencións a empresas privadas, en réxime de concorrencia non competitiva, para a loita contra as enfermidades profesionais, en especial as derivadas da exposición ao po e ao ruído, no sector mineiro en Galicia, e se convocan para o ano 2021 (código de procedemento IN317A).
Vicepresidencia segunda e Consellería de Economía, Empresa e Innovación — III. Outras disposicións — 06/09/2021

Mediante a Orde do 27 de xaneiro de 2021, a Vicepresidencia Segunda e Consellería de Economía, Empresa e Innovación estableceu as bases para a concesión de subvencións a empresas privadas, en réxime de concorrencia non competitiva, para a loita contra as enfermidades profesionais, en especial as derivadas da exposición ao po e ao ruído, no sector mineiro en Galicia, e convocáronse para o ano 2021.
En cumprimento do disposto no artigo 17.1.b) da Lei 1/2016, do 18 de xaneiro, de transparencia e bo goberno, e no artigo 15.1 da Lei 9/2007, do 13 de xuño, de subvencións de Galicia, así como no artigo 25 das bases reguladoras,
Ordenar a publicación no Diario Oficial de Galicia das subvencións indicadas no anexo, concedidas con cargo á aplicación orzamentaria 06.02.734A.770.0 ao abeiro da Orde do 27 de xaneiro de 2021, da Vicepresidencia Segunda e Consellería de Economía, Empresa e Innovación, pola que se establecen as bases reguladoras para a concesión de subvencións a empresas privadas, en réxime de concorrencia non competitiva, para a loita contra as enfermidades profesionais, en especial as derivadas da exposición ao po e ao ruído, no sector mineiro en Galicia, e se convocan para o ano 2021 (código de procedemento IN317A).
Santiago de Compostela, 26 de agosto de 2021
RESOLUCIÓN do 26 de agosto de 2021 pola que se dá publicidade das axudas concedidas ao abeiro da Orde do 27 de xaneiro de 2021 pola que se establecen as bases reguladoras para a concesión de subvencións a empresas privadas que se dediquen á elaboración de rocha ornamental, en réxime de concorrencia non competitiva, para a loita contra as enfermidades profesionais, especificamente as que poidan derivar dunha exposición prolongada ao po, na Comunidade Autónoma de Galicia, e se convocan para o ano 2021 (código de procedemento IN317B).
Vicepresidencia segunda e Consellería de Economía, Empresa e Innovación — III. Outras disposicións — 06/09/2021

Mediante a Orde do 27 de xaneiro de 2021, a Vicepresidencia Segunda e Consellería de Economía, Empresa e Innovación estableceu as bases para a concesión de subvencións a empresas privadas que se dediquen á elaboración de rocha ornamental, en réxime de concorrencia non competitiva, para a loita contra as enfermidades profesionais, especificamente as que se poidan derivar dunha exposición prolongada ao po, na Comunidade Autónoma de Galicia, e convocáronse para o ano 2021.
En cumprimento do disposto no artigo 17.1.b) da Lei 1/2016, do 18 de xaneiro, de transparencia e bo goberno, e no artigo 15.1 da Lei 9/2007, do 13 de xuño, de subvencións de Galicia, así como no artigo 25 das bases reguladoras,
Ordenar a publicación no
Diario Oficial de Galicia
(DOG) das subvencións indicadas no anexo, concedidas con cargo á aplicación orzamentaria 06.02.734A.770.0 ao abeiro da Orde do 27 de xaneiro de 2021 da Vicepresidencia Segunda e Consellería de Economía, Empresa e Innovación pola que se establecen as bases reguladoras para a concesión de subvencións a empresas privadas que se dediquen á elaboración de rocha ornamental, en réxime de concorrencia non competitiva, para a loita contra as enfermidades profesionais, especificamente as que poidan derivar dunha exposición prolongada ao po, na Comunidade Autónoma de Galicia, e se convocan para o ano 2021 (código de procedemento IN317B).
Santiago de Compostela, 26 de agosto de 2021
RESOLUCIÓN do 31 de agosto de 2021 pola que se dá publicidade dun encargo a medio propio realizado por esta axencia.
Axencia Instituto Enerxético de Galicia — III. Outras disposicións — 08/09/2021

De conformidade co artigo 8 da Lei 19/2013, do 9 de setembro, de transparencia, acceso á información pública e bo goberno, dáse publicidade dos seguintes encargos a medio propio:
1. Resolución do 13 de xullo de 2021, da Axencia Instituto Enerxético de Galicia, pola que se lle encarga ao medio propio Tecnologías y Servicios Agrarios, S.A., S.M.E., M.P., (Tragsatec), o apoio técnico e administrativo na tramitación das axudas do Inega, entre elas Renove de electrodomésticos e Bono enerxía peme, para o 2021 (3º cuadrimestre).
– Actividade: apoio técnico na tramitación das axudas do Plan Renove de electrodomésticos e Bono enerxía peme.
– Natureza e alcance do encargo: encargo a medio propio ao ter a empresa Tecnologías y Servicios Agrarios, S.A., S.M.E., M.P., (Tragsatec), a consideración de medio propio instrumental e de servizo técnico da Administración xeral da Comunidade Autónoma de Galicia, segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público.
– Prazo de vixencia: desde o 1 de setembro de 2021 ata o 17 de decembro de 2021.
– Financiamento: tramitouse con cargo aos orzamentos da Comunidade Autónoma de Galicia para o ano 2021; o orzamento de execución ascende á cantidade de cincuenta e seis mil douscentos oitenta e cinco euros con un céntimo (56.285,01 €), con cargo á aplicación orzamentaria 06 A3 733A 641.90 (código proxecto 201500006).
Santiago de Compostela, 31 de agosto de 2021
RESOLUCIÓN do 30 de agosto de 2021, da Dirección Xeral de Xustiza, pola que se aproban as listaxes definitivas das solicitudes admitidas e excluídas correspondentes ás axudas do fondo de acción social do ano 2021 para o persoal ao servizo da Administración de xustiza con destino na Comunidade Autónoma de Galicia.
Vicepresidencia primeira e Consellería de Presidencia, Xustiza e Turismo — III. Outras disposicións — 07/09/2021

De conformidade co establecido no punto 4 da Resolución do 10 de maio de 2021, da Dirección Xeral de Xustiza, pola que se dá publicidade á convocatoria e aos criterios de repartición do fondo de acción social do ano 2021 para o persoal ao servizo da Administración de xustiza con destino na Comunidade Autónoma de Galicia, esta dirección xeral
Primeiro. Aprobar as listaxes definitivas das solicitudes admitidas e excluídas.
Por causa do carácter persoal dos datos vinculados a estas, o acceso por parte da persoa interesada á información relativa á admisión ou exclusión definitiva da súa solicitude realizarase a través da OPAX, co seu certificado dixital recoñecido ou co usuario e contrasinal.
Contra esta resolución, que esgota a vía administrativa, poderase interpor recurso contencioso-administrativo no prazo de dous meses desde o día seguinte ao da súa publicación, ou ben recurso potestativo de reposición no prazo dun mes ante este centro directivo.
Santiago de Compostela, 30 de agosto de 2021
RESOLUCIÓN do 1 de setembro de 2021, da Secretaría Xeral de Educación e Formación Profesional, pola que se fai pública a relación de centros autorizados para impartir ciclos formativos plurilingües, así como os ciclos formativos autorizados, no curso 2021/22.
Consellería de Cultura, Educación e Universidade — III. Outras disposicións — 08/09/2021

Pola Resolución do 26 de maio de 2021, da Secretaría Xeral de Educación e Formación Profesional (DOG do 4 de xuño), fíxose público o anuncio da resolución pola que se convocan e regulan os ciclos formativos plurilingües para o curso 2021/22.
A disposición décimo terceira da resolución da convocatoria establece que o secretario xeral de Educación e Formación Profesional ditará unha resolución que conteña a relación de centros autorizados para impartir ciclos formativos plurilingües e que se publicará no Diario Oficial de Galicia.
En virtude do exposto anteriormente,
Primeiro
Publicar a relación de centros autorizados para impartir ciclos formativos plurilingües no curso 2021/22, así como os ciclos formativos autorizados.
Segundo
Contra esta resolución poderase interpoñer recurso de alzada ante o conselleiro de Cultura, Educación e Universidade no prazo dun mes, contado a partir do día seguinte ao da súa publicación no Diario Oficial de Galicia, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 1 de setembro de 2021
ACORDO do 27 de agosto de 2021, da Zona Centro, polo que se anuncia a apertura dunha convocatoria pública para a presentación de solicitudes de autorizacións de prazas de fondeadura vacantes para embarcacións deportivas no polígono de trens de fondeadura do porto de Laxe.
Portos de Galicia — III. Outras disposicións — 07/09/2021

Ao atopárense vacantes prazas de fondeadura no polígono de trens de fondeadura de Portos de Galicia do porto de Laxe, que será recolocado unha vez finalicen as obras de dragaxe do porto, anúnciase a apertura dunha convocatoria pública para apertura do prazo de presentación de solicitudes.
As autorizacións de fondeadura solicitaranse e adxudicaranse de conformidade co procedemento IF501A publicado na sede electrónica da Xunta de Galicia e polo prego de bases e de condicións específico da convocatoria, o cal esta á disposición dos interesados na páxina web de Portos de Galicia www.portosdegalicia.com, nas oficinas da Zona Centro de Portos de Galicia, sitas na avenida do Porto, 5, 1º, 15006 A Coruña, e nas oficinas de Portos de Galicia no porto de Laxe.
Tendo en conta que o procedemento de solicitudes de atracada de embarcacións deportivas é equiparable polas características da solicitude e da tramitación do expediente á fondeadura, as solicitudes formalizaranse polo citado procedemento IF501A publicado na sede electrónica da Xunta de Galicia.
O prazo para a presentación de solicitudes comenzará a contar a partir do día seguinte ao da publicación deste anuncio no Diario Oficial de Galicia e quedará aberto.
Ábrese, así mesmo, un prazo de vinte (20) días hábiles, contados a partir do seguinte ao da publicación deste anuncio no Diario Oficial de Galicia, para que as persoas e entidades interesadas poidan presentar por escrito nas oficinas mencionadas anteriormente as alegacións que consideren oportunas relativas a esta convocatoria.
A Coruña, 27 de agosto de 2021
DECRETO 121/2021, do 2 de setembro, polo que se dispón que cese Francisco Barea Paz como director do organismo autónomo Instituto de Estudos do Territorio.
Consellería de Medio Ambiente, Territorio e Vivenda — II. Autoridades e persoal — 03/09/2021

En virtude do establecido no artigo 24 dos estatutos do organismo autónomo Instituto de Estudos do Territorio, aprobados polo Decreto 244/2011, do 29 de decembro; nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Medio Ambiente, Territorio e Vivenda e logo de deliberación do Consello da Xunta de Galicia na súa reunión do día dous de setembro de dous mil vinte e un,
Que cese, por petición propia, Francisco Barea Paz, como director do organismo autónomo Instituto de Estudos do Territorio, agradecéndolle os servizos prestados.
O cesamento ten efectos do día 27 de agosto de 2021.
Santiago de Compostela, dous de setembro de dous mil vinte e un
RESOLUCIÓN do 2 de setembro de 2021, da Secretaría Xeral da Igualdade, pola que se dá publicidade dos convenios de colaboración subscritos por esta secretaría no segundo cuadrimestre do ano 2021.
Consellería de Emprego e Igualdade — III. Outras disposicións — 09/09/2021

O artigo 15.2 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro) impón ás consellerías e demais entidades integrantes do sector público autonómico de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade da relación dos convenios subscritos pola Secretaría Xeral da Igualdade nos meses de maio a agosto do ano 2021, que se incorpora como anexo a esta resolución.
Santiago de Compostela, 2 de setembro de 2021
RESOLUCIÓN do 2 de setembro de 2021, da Secretaría Xeral de Medios, pola que se dá publicidade dos convenios de colaboración subscritos dentro do segundo cuadrimestre do ano 2021.
Vicepresidencia primeira e Consellería de Presidencia, Xustiza e Turismo — III. Outras disposicións — 09/09/2021

De acordo co previsto no artigo 15.2 da Lei 1/2016, do 18 de xaneiro, de transparencia e bo goberno, dispoño dar publicidade dos convenios de colaboración subscritos pola Secretaría Xeral de Medios dentro do segundo cuadrimestre do ano 2021, que se incorporan como anexo a esta resolución.
Santiago de Compostela, 2 de setembro de 2021
EXTRACTO da Resolución do 2 de setembro de 2021 pola que se establecen as bases reguladoras para a concesión, en réxime de concorrencia non competitiva, de subvencións ás axencias de viaxe para mantemento do establecemento, e se anuncia a súa segunda convocatoria para o ano 2021 (código de procedemento TU983F).
Axencia Turismo de Galicia — III. Outras disposicións — 10/09/2021

BDNS (Identif.): 582494.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://pap.minhap.gob.es/bdnstrans/index).
Primeiro. Persoas beneficiarias
1. Poderán ser beneficiarios das subvencións, as axencias de viaxes, entendendo por tales as empresa turísticas descritas no artigo 83 da Lei 7/2011, do 27 de outubro, de turismo de Galicia, tanto na súa categoría de grosistas, retallistas e grosistas-retallistas, que teñan o seu domicilio social e fiscal na Comunidade Autónoma de Galicia.
2. As entidades solicitantes deberán estar inscritas no Rexistro de Empresas e Actividades Turísticas da Xunta de Galicia (en diante, REAT), con base nos artigos 50 e 51 da Lei 7/2011, do 27 de outubro, do turismo de Galicia.
Segundo. Obxecto e réxime
1. As subvencións reguladas por estas bases teñen por obxecto contribuír ao desenvolvemento da normal actividade das axencias de viaxe para o ano 2021.
2. O procedemento de concesión destas subvencións tramitarase en réxime de concorrencia non competitiva.
Terceiro. Bases reguladoras
Resolución do 2 de setembro de 2021 pola que se establecen as bases reguladoras para a concesión, en réxime de concorrencia non competitiva, de subvencións ás axencias de viaxe para mantemento do establecemento, e se anuncia a súa segunda convocatoria para o ano 2021 (código de procedemento TU983F).
Cuarto. Importe
As subvencións obxecto desta resolución imputaranse á aplicación orzamentaria 05 A2 761A 470.0, proxecto 2015 00006, dos orzamentos da Comunidade Autónoma de Galicia para 2021, cun crédito de 350.000 €, sen prexuízo de ulteriores variacións producidas como consecuencia da existencia dunha maior dispoñibilidade orzamentaria, de conformidade co disposto no artigo 30.2 do Regulamento da Lei 9/2007, de subvencións de Galicia, aprobado polo Decreto 11/2009, do 8 de xaneiro, o que poderá dar lugar á posibilidade de atender novas solicitudes que poderán implicar a subvención oportuna.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta resolución no Diario Oficial de Galicia. Entenderase como último día do prazo o correspondente ao mesmo ordinal do día da publicación.
Se o último día de prazo é inhábil, entenderase prorrogado ao primeiro día hábil seguinte e, se no mes do vencemento non hai día equivalente ao inicial do cómputo, entenderase que o prazo expira o último do mes.
Sexto. Prazo de xustificación de la subvención
A entrega da documentación xustificativa terá de prazo ata o 15 de novembro de 2021.
Santiago de Compostela, 2 de setembro de 2021
ORDE do 26 de agosto de 2021 pola que se dispón o nomeamento do presidente da Autoridade Portuaria de Ferrol-San Cibrao.
Consellería do Mar — II. Autoridades e persoal — 27/08/2021

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, establece no seu artigo 31, número 1, que o presidente da autoridade portuaria será designado e separado polo órgano competente da comunidade autónoma.
Para dar cumprimento ao disposto no dito precepto, o Consello da Xunta de Galicia acordou, o 16 de setembro de 2010, facultar a persoa titular da consellería competente en materia de portos para a designación e separación dos presidentes das autoridades portuarias dos portos de interese xeral do Estado en Galicia.
En consecuencia,
O nomeamento de Francisco Barea Paz como presidente da Autoridade Portuaria de Ferrol-San Cibrao.
Santiago de Compostela, 26 de agosto de 2021
ORDE do 26 de agosto de 2021 pola que se dispón o cesamento do presidente da Autoridade Portuaria de Ferrol-San Cibrao.
Consellería do Mar — II. Autoridades e persoal — 27/08/2021

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, establece no seu artigo 31, número 1, que o presidente da autoridade portuaria será designado e separado polo órgano competente da comunidade autónoma.
Para dar cumprimento ao disposto no dito precepto, o Consello da Xunta de Galicia acordou, o 16 de setembro de 2010, facultar a persoa titular da consellería competente en materia de portos para a designación e separación dos presidentes das autoridades portuarias dos portos de interese xeral do Estado en Galicia.
En consecuencia,
O cesamento de Indalecio Joaquín Seijo Jordán como presidente da Autoridade Portuaria de Ferrol-San Cibrao, agradecéndolle os servizos prestados.
Santiago de Compostela, 26 de agosto de 2021
RESOLUCIÓN do 24 de agosto de 2021 pola que se amplía o prazo de presentación de solicitudes das axudas para a adquisición de vivenda nos centros históricos previsto na Resolución do 25 de febreiro de 2021 pola que se establecen as bases reguladoras das axudas para a adquisición de vivenda nos centros históricos e se procede á súa convocatoria para o ano 2021 (código de procedemento VI400A).
Instituto Galego da Vivenda e Solo — III. Outras disposicións — 30/08/2021

Con data do 15 de marzo de 2021 publicouse no Diario Oficial de Galicia (en diante, DOG) a Resolución do 25 de febreiro de 2021 pola que se establecen as bases reguladoras das axudas para a adquisición de vivenda nos centros históricos e se procede á súa convocatoria para o ano 2021 (código de procedemento VI400A).
O ordinal vixésimo quinto da citada resolución dispón que o prazo de presentación de solicitudes na convocatoria do ano 2021 comezará o día seguinte ao da publicación desa resolución no DOG e rematará o 1 de setembro de 2021 e, en todo caso, no momento do esgotamento do crédito orzamentario, o que será publicado no DOG mediante resolución ditada pola persoa titular da Dirección Xeral do Instituto Galego da Vivenda e Solo (en diante, IGVS).
O número de solicitudes presentadas aconsella ampliar o prazo inicialmente establecido, coa finalidade de que a subvención se dirixa ao maior número posible de persoas beneficiarias.
De conformidade con todo o anterior, no exercicio das facultades que me confire o artigo 4 do Decreto 97/2014, do 24 de xullo, polo que se establece a estrutura orgánica do Instituto Galego da Vivenda e Solo,
Primeiro. Ampliación do prazo de presentación de solicitudes
Ampliar o prazo para a presentación de solicitudes de axudas para a adquisición de vivendas nos centros históricos, previsto no ordinal vixésimo quinto da Resolución do 25 de febreiro de 2021, ata o 15 de outubro de 2021, agás que se esgotase o crédito orzamentario previsto na convocatoria.
Segundo. Efectos
Esta resolución producirá efectos a partir do día da súa publicación no DOG.
Santiago de Compostela, 24 de agosto de 2021
EXTRACTO da Resolución do 17 de agosto de 2021 pola que se fai público o incremento do crédito das axudas previstas na Resolución do 29 de marzo de 2021 pola que se aproban as bases reguladoras para a concesión, en réxime de concorrencia non competitiva, das axudas para actuacións de corrección de impactos paisaxísticos, e se establece a súa convocatoria para o ano 2021 (código de procedemento MT402A).
Instituto de Estudos do Territorio — III. Outras disposicións — 25/08/2021

BDNS (Identif.): 555440.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/es/index).
Primeiro. Ampliación do crédito orzamentario
Amplíase o importe total do crédito para o financiamento das axudas previstas na Resolución do 29 de marzo de 2021 pola que se aproban as bases reguladoras para a concesión, en réxime de concorrencia non competitiva, das axudas para actuacións de corrección de impactos paisaxísticos, xestionadas polo Instituto de Estudos do Territorio, e se establece a súa convocatoria para o ano 2021, nunha contía de 200.000,00 euros (código de proxecto 2021 00002) na aplicación orzamentaria 08.80.541E.780.00.
Segundo. Prazo de solicitudes
Esta modificación non afecta o prazo establecido na referida orde para a presentación de solicitudes.
Santiago de Compostela, 17 de agosto de 2021
RESOLUCIÓN do 11 de agosto de 2021 pola que se dá publicidade da encomenda do Servizo Galego de Saúde á Axencia Galega de Infraestruturas da xestión das actuacións para a execución das obras da fase I da reprogramación funcional do Plan director do Complexo Hospitalario de Ourense.
Consellería de Sanidade — III. Outras disposicións — 25/08/2021

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade da seguinte encomenda coas seguintes características:
– Resolución do 11 de xuño de 2021, do conselleiro de Sanidade e presidente do Servizo Galego de Saúde, pola que se encomenda á Axencia Galega de Infraestruturas a xestión das actuacións para a execución das obras da fase I da reprogramación funcional do Plan director do Complexo Hospitalario de Ourense.
– Actividade: a Axencia Galega de Infraestruturas asumirá a xestión das actuacións para a execución das obras da fase I da reprogramación funcional do Plan director do Complexo Hospitalario de Ourense.
– Natureza e alcance da xestión encomendada: o encargo ten natureza de encomenda intersubxectiva a medio propio, segundo o disposto no artigo 13.1 da Lei 14/2013, do 26 de decembro, de racionalización do sector público autonómico, e nos artigos 9 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, ao ter a Axencia Galega de Infraestruturas a consideración de medio propio e servizo técnico da Administración da Comunidade Autónoma de Galicia.
– Financiamento: a realización das actividades e/ou actos e negocios xurídicos necesarios para a execución desta encomenda de xestión por parte da Axencia Galega de Infraestruturas efectuarase a título gratuíto, sen que exista retribución ou tarifa.
– Prazo de vixencia: a eficacia da encomenda para a execución das obras da fase I da reprogramación funcional do Plan director do Complexo Hospitalario de Ourense estenderase desde o día seguinte ao da súa sinatura ata a data de finalización do prazo de garantía.
Santiago de Compostela, 11 de agosto de 2021
CORRECCIÓN DE ERROS. Orde do 30 de xuño de 2021 pola que se establecen as bases reguladoras para o fomento e a consolidación do emprego a través do Programa I, para as pequenas empresas de nova creación (código de procedemento TR807I), e do Programa II, de incentivos ás empresas cualificadas como iniciativas de emprego de base tecnolóxica (código de procedemento TR340E), e se realiza a súa convocatoria para o ano 2021.
Consellería de Emprego e Igualdade — III. Outras disposicións — 25/08/2021

Advertido un erro material na citada orde, publicada no Diario Oficial de Galicia número 137, do martes 20 de xullo de 2021, cómpre realizar a seguinte corrección:
Nas páxinas 37009 e 37010, no artigo 11.1 hai un erro material e onde di:
«1. O órgano instrutor dos expedientes para o Programa I será o Servizo de Emprego e Economía Social da xefatura territorial da Consellería de Emprego e Igualdade correspondente por razón do territorio segundo a localización do domicilio fiscal que realizará as actuacións necesarias para determinar o coñecemento e a comprobación dos datos en virtude dos cales se debe formular a proposta de resolución».
Debe dicir:
«1. O órgano instrutor dos expedientes para o Programa I será o Servizo de Emprego e Economía Social da xefatura territorial da Consellería de Emprego e Igualdade correspondente por razón do territorio segundo consta na alta do imposto de actividades económicas ou alta no censo de obrigados tributarios da Axencia Estatal da Administración Tributaria, que realizará as actuacións necesarias para determinar o coñecemento e a comprobación dos datos en virtude dos cales se debe formular a proposta de resolución. No caso de carecer de centro de traballo, considérase que a súa actividade empresarial ou profesional será o domicilio fiscal, ao igual que cando desenvolve a súa actividade en varias provincias».
RESOLUCIÓN do 19 de agosto de 2021, da Secretaría Xeral Técnica da Consellería do Mar, pola que se lle dá publicidade a unha encomenda de xestión á Empresa de Tecnologías y Servicios Agrarios, S.A., filial do medio propio Empresa de Transformación Agraria, S.A., para executar durante os anos 2021, 2022 e 2023.
Consellería do Mar — III. Outras disposicións — 27/08/2021

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda de xestión:
1. Resolución do 22 de xullo de 2021, da Consellería do Mar, pola que se lle encarga ao medio propio Empresa de Tecnologías y Servicios Agrarios, S.A. (Tragsatec) a prestación dun servizo de apoio técnico ás funcións do organismo intermedio certificador do FEMP 2014-2020.
– Actividade: prestación dun servizo de apoio para a realización das funcións que a autoridade de certificación (FEGA) delega no organismo intermedio de certificación (Secretaría Xeral Técnica da Consellería do Mar) do programa operativo FEMP de Galicia no período 2014-2020.
– Natureza e alcance da xestión encomendada: encomenda de xestión a medios propios ao ter a Empresa de Tecnologías y Servicios Agrarios, S.A., filial da Empresa de Transformación Agraria, S.A., a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10, 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o 1 de agosto de 2021 ata o 31 de decembro de 2023.
– Financiamento: tramitación con cargo aos orzamentos da Comunidade Autónoma de Galicia para os anos 2021, 2022 e 2023, aplicación orzamentaria 15.02.723A.640.1 e con código de proxecto 2016 00287. Cofinanciada polo FEMP nun 75 %, na medida 7 (asistencia técnica).
Santiago de Compostela, 19 de agosto de 2021
ORDE do 17 de agosto de 2021 pola que se publica a concesión dos premios extraordinarios de formación profesional de grao superior correspondentes ao curso 2019/20, convocados pola Orde do 18 de marzo de 2021 (Diario Oficial de Galicia número 67, do 12 de abril).
Consellería de Cultura, Educación e Universidade — III. Outras disposicións — 03/09/2021

A Orde do 18 de marzo de 2021 (DOG núm. 67, do 12 de abril), pola que se convocan os premios extraordinarios de formación profesional de grao superior correspondentes ao curso 2019/20, establece no seu artigo 14.2 que a persoa titular da Secretaría Xeral de Educación e Formación Profesional elevará a proposta feita polo xurado de selección á persoa titular da Consellería de Cultura, Educación e Universidade, quen emitirá a correspondente orde de adxudicación para a súa publicación no Diario Oficial de Galicia.
Unha vez realizada polo xurado de selección a valoración das solicitudes presentadas, publicados os resultados coas puntuacións provisionais obtidas polas persoas candidatas, resoltas as reclamacións presentadas, vistas a acta coa proposta definitiva do xurado de selección e a proposta do secretario xeral de Educación e Formación Profesional sobre a concesión destes premios,
Primeiro. Conceder os premios extraordinarios de formación profesional de grao superior correspondentes ao curso 2019/20 ao alumnado que figura no anexo desta orde.
Segundo. Contra esta orde poderase recorrer mediante recurso potestativo de reposición ante a persoa titular da Secretaría Xeral Técnica da Consellería de Cultura, Educación e Universidade, por delegación de competencia establecida na Orde do 9 de febreiro de 2021 (DOG núm. 31, do 16 de febreiro), no prazo dun mes, a partir do día seguinte ao da data de publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 17 de agosto de 2021
RESOLUCIÓN do 5 de agosto de 2021 pola que se concede o XXII Premio Elías Valiña para distinguir o labor revitalizador dos valores propios dos Camiños de Santiago, así como a mención especial.
Consellería de Cultura, Educación e Universidade — III. Outras disposicións — 26/08/2021

Á vista da proposta da Dirección Xeral do Patrimonio Cultural, sobre a convocatoria do Premio Elías Valiña 2021, mediante a Orde do 15 de abril de 2021, para distinguir o labor revitalizador dos valores propios dos Camiños de Santiago, e estando conforme con esta en todos os seus termos,
Conceder, de maneira compartida, o Premio Elías Valiña 2021, para distinguir o labor revitalizador dos valores propios dos Camiños de Santiago, dotado cunha contía económica de 10.000 €, con cargo á aplicación orzamentaria 10.41.433A.0781.0, que figura dotada no vixente orzamento de gastos da Comunidade Autónoma de Galicia, ás seguintes entidades:
«Asociación Amigos del Camino de Santiago en Ávila».
«Asociación de los Amigos del Camino de Santiago de Hungría».
Facer a mención especial, prevista no artigo 2.1 da orde da convocatoria, a José Carro Otero.
Santiago de Compostela, 5 de agosto de 2021
CORRECCIÓN DE ERROS. Orde do 4 de agosto de 2021 pola que se establecen as bases reguladoras do Programa de apoio á recuperación de negocios en crise ou sen remuda xeracional mediante fórmulas de economía social e se procede á súa convocatoria para os anos 2021 e 2022 (código de procedemento TR802R).
Consellería de Emprego e Igualdade — III. Outras disposicións — 26/08/2021

Advertidos erros na referida orde, publicada no DOG núm. 158, do mércores 18 de agosto de 2021, cómpre facer a seguinte corrección:
Na páxina 41476, no artigo 7.1.c), onde di: «Os servizos previstos dentro desta categoría 3 serán subvencionables ata o 80 % do seu custo, ou un máximo de 10.000 €», debe dicir: «Os servizos previstos dentro desta categoría 3 serán subvencionables ata o 80 % do seu custo, e un máximo de 10.000 €».
EXTRACTO da Orde do 13 de xullo de 2021 pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2020/21 (código de procedemento ED601A).
Consellería de Cultura, Educación e Universidade — III. Outras disposicións — 26/08/2021

BDNS (Identif.): 577956.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro.
Entidades beneficiarias
Asociacións, federacións ou confederacións de nais e pais de alumnado legalmente constituídas, que xestionan os comedores escolares nos centros públicos non universitarios dependentes da Consellería de Cultura, Educación e Universidade que imparten os niveis de ensino básico obrigatorio e/ou segundo ciclo de educación infantil (código de procedemento ED601A).
Segundo.
Obxecto
Axudas económicas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios.
As axudas económicas irán destinadas a sufragar as seguintes actuacións:
Actuación 1. Axudas destinadas á xestión do servizo de comedor escolar.
Actuación 2. Axudas destinadas a sufragar os gastos relacionados coa COVID-19.
Terceiro.
Bases reguladoras
Orde do 13 de xullo de 2021 pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2020/21, publicadas no
Diario Oficial de Galicia
.
Cuarto.
Contía
Importe total da convocatoria: 1.200.000,00 €.
Contía das axudas: ata un máximo do 100 % do gasto xustificado pola prestación das dúas actuacións, servizo de comedor do centro escolar e gastos relacionados coa COVID-19.
Quinto.
Prazo de presentación de solicitudes
Un mes contado desde o día seguinte ao da publicación desta orde no
Diario Oficial de Galicia
.
Santiago de Compostela, 13 de xullo de 2021
CORRECCIÓN DE ERROS. Extracto da Resolución do 22 de xuño de 2021 pola que se establecen as bases reguladoras e se convocan para 2021 as axudas para proxectos de innovación en produto relacionados coa COVID-19 que favorezan a recuperación e a transición dixital das pemes galegas, programa Conecta COVID, cofinanciadas polo Fondo Europeo de Desenvolvemento Rexional (Feder) dentro do programa operativo Feder Galicia 2014-2020 (código de procedemento IN852E), como parte da resposta da Unión Europea á pandemia da COVID-19.
Axencia Galega de Innovación — III. Outras disposicións — 30/08/2021

Advertidos erros no extracto da citada resolución, na versión en castelán, publicado no Diario Oficial de Galicia núm. 132, do 13 de xullo de 2021.
Faise a corrección na versión do DOG neste idioma. Tal corrección non procede no texto en galego.
CORRECCIÓN DE ERROS. Decreto 107/2021, do 1 de xullo, polo que se transforman institutos de educación secundaria en centros integrados de formación profesional e se trasladan ensinanzas.
Consellería de Cultura, Educación e Universidade — III. Outras disposicións — 30/08/2021

Advertido erro no artigo 1 do citado decreto publicado no Diario Oficial de Galicia núm. 133, do 14 de xullo de 2021, cómpre realizar a seguinte corrección:
Na páxina 35904, onde di: «Instituto de Educación Secundaria Universidade Laboral de Culleredo (15055749)», debe dicir: «Instituto de Educación Secundaria Universidade Laboral de Culleredo (15005749)».
EXTRACTO da Orde do 9 de agosto de 2021 pola que se establecen as bases reguladoras para a concesión, en réxime de concorrencia non competitiva, de subvencións para a creación e lanzamento de plataformas de marketplace para produtos agroalimentarios no medio rural, e se procede á súa convocatoria para o ano 2021 (código de procedemento CO300H).
Vicepresidencia segunda e Consellería de Economía, Empresa e Innovación — III. Outras disposicións — 30/08/2021

BDNS (Identif.): 581001.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Poderán ser entidades beneficiarias das axudas, sen prexuízo de reunir os demais requisitos establecidos nestas bases e sempre que non concorra ningunha das circunstancias previstas no artigo 10 da Lei 9/2007:
a) Concellos da Comunidade Autónoma de Galicia situados en zonas rurais e cunha poboación inferior a 10.000 habitantes.
Os concellos deberán cumprir co deber de remisión ao Consello de Contas das contas xerais de cada exercicio nos termos previstos no artigo 4 do Decreto 193/2011, do 6 de outubro, polo que se regulan especialidades nas subvencións ás entidades locais galegas.
b) Federacións de asociacións de comerciantes, legalmente constituídas, de ámbito superior ao municipal.
c) Grupos de desenvolvemento rural (GDR) recoñecidos polo Acordo do Consello de Dirección da Axencia Galega de Desenvolvemento Rural (Agader), do 16 de novembro de 2016, polo que se resolve a convocatoria sobre a selección de estratexias de desenvolvemento local e de grupos de desenvolvemento rural como entidades colaboradoras na xestión da medida Leader de Galicia.
Segundo. Obxecto
O obxecto é a creación e lanzamento de plataformas de marketplace para produtos agroalimentarios no medio rural (código de procedemento CO300H).
Terceiro. Bases reguladoras
As bases reguladoras publícanse conxuntamente na convocatoria.
Cuarto. Importe
Para a concesión destas axudas destínase un crédito total de 800.000,00 € que será imputado ás seguintes aplicacións orzamentarias dos orzamentos xerais da Comunidade Autónoma de Galicia para o ano 2021:
Quinto. Prazo de presentación de solicitudes
O prazo de presentación das solicitudes será dun mes contado a partir do día seguinte ao da publicación desta orde no Diario Oficial de Galicia.
Entenderase como último día do prazo o correspondente ao mesmo ordinal do día da publicación. Se o último día de prazo for inhábil, entenderase prorrogado ao primeiro día hábil seguinte e, se no mes de vencemento non houber día equivalente ao da publicación, entenderase que o prazo expira o último día do mes.
Santiago de Compostela, 9 de agosto de 2021
RESOLUCIÓN do 28 de agosto de 2021 pola que se amplía o crédito orzamentario existente para a concesión das axudas previstas na Resolución do 7 de abril de 2021 pola que se establecen as bases reguladoras para a concesión, en réxime de concorrencia non competitiva, da tarxeta Bono Turístico #QuedamosEnGalicia21 e se establece a súa convocatoria para o 2021 (código de procedemento TU985D).
Axencia Turismo de Galicia — III. Outras disposicións — 31/08/2021

O 13 de abril de 2021 publicouse no Diario Oficial de Galicia núm. 68 a Resolución do 7 de abril de 2021 pola que se establecen as bases reguladoras para a concesión, en réxime de concorrencia non competitiva, da tarxeta Bono Turístico #QuedamosEnGalicia21 e se establece a súa convocatoria para o 2021 (código de procedemento TU985D).
Tal e como consta na parte expositiva da citada resolución, o financiamento desta convocatoria faise con cargo aos orzamentos da Axencia de Turismo de Galicia para o ano 2021.
O artigo 4.1 das bases reguladoras prevé a posibilidade de ampliar o crédito máximo como consecuencia da existencia dunha maior dispoñibilidade orzamentaria, nomeadamente polo financiamento que puidesen achegar outras administracións ao dito programa, de conformidade co disposto no artigo 30.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, o que poderá dar lugar á posibilidade de atender novas solicitudes.
Este incremento queda en todo caso condicionado á declaración de dispoñibilidade do crédito como consecuencia das circunstancias a que fai referencia o devandito artigo 30.2 do Decreto 11/2009 e, de ser o caso, logo da aprobación da modificación orzamentaria que proceda.
De acordo co anterior, unha vez declarada a dispoñibilidade de crédito, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Primeiro. Ampliar a dotación de fondos inicialmente prevista nesta convocatoria para o ano 2021 na contía de 1.504.208,50 €, polo que o crédito orzamentario total asignado para estas axudas para a anualidade 2021 tras esta ampliación ascende a 3.504.208,50 €.
Segundo. A presente modificación, unha vez publicada no Diario Oficial de Galicia, non implicará apertura dun novo prazo para presentar novas solicitudes.
Santiago de Compostela, 28 de agosto de 2021
RESOLUCIÓN do 25 de agosto de 2021 pola que se dá publicidade da Resolución do 20 de agosto de 2021 pola que se encarga a Tecnologías y Servicios Agrarios, S.A., S.M.E., M.P. (Tragsatec) o servizo de apoio técnico á Consellería de Política Social.
Consellería de Política Social — III. Outras disposicións — 31/08/2021

Mediante a Resolución que tivo lugar o 20 de agosto de 2021 encoméndase a Tecnologías y Servicios Agrarios, S.A, S.M.E., M.P. (Tragsatec) a execución dun servizo de apoio técnico á Consellería de Política Social na xestión de diversas axudas convocadas por esta.
Coa finalidade dar cumprimento ao disposto no artigo 9.3 da Lei 16/2010, do 17 de decembro, de organización e funcionamento da Administración xeral do sector público autonómico de Galicia, procédese a publicar no Diario Oficial de Galicia o contido mínimo da dita resolución:
– Actividade: servizo consistente na realización de tarefas de apoio e soporte respecto das convocatorias de axudas promovidas polas diversas direccións xerais destinadas á realización de programas de interese xeral para fins de carácter social a entidades de iniciativa social e convocatorias destinadas a corporacións locais.
– Natureza e alcance da xestión encomendada: esta encomenda ten natureza intersubxectiva. Consonte o previsto polos artigos 9 e 47 da Lei 16/2010, do 17 de decembro, de organización e funcionamento da Administración xeral e do sector público autonómico, e para os efectos previstos nos artigos 6.3 e 32 da Lei 9/2017, do 8 de novembro, de contratos do sector público, e segundo a disposición adicional vixésimo cuarta desta lei Tecnologías y Servicios Agrarios, S.A., S.M.E., M.P. (Tragsatec) ten a consideración de medio propio e servizo técnico da Consellería de Política Social.
– Prazo de vixencia: o período de execución rematará o 31 de agosto de 2022.
– Finalización anticipada: esta encomenda poderá resolverse anticipadamente por razóns de eficacia.
Santiago de Compostela, 25 de agosto de 2021